沙門島張生煮海・金盞兒
家住在碧雲空，綠波中，有披鱗帶角相隨從，深居富貴水晶宮。我便是海中龍氏女，勝似那天上許飛瓊。豈不知眾星皆拱北，無水不朝東？(張生雲)小娘子姓龍氏，我記得何承天《姓苑》上有這個姓來。難道小娘子既然有姓，豈可無名？因甚至此？(正旦雲)妾身龍氏三娘，小字瓊蓮。見秀才彈琴，因聽琴至此。(張生雲)小娘子既為聽琴而至，這等，是賞音的了。何不到書房中坐下，待小生細彈一曲，何如？(正旦雲)願往。(做到書房科，正旦雲)敢問先生高姓？(張生雲)小生姓張名羽，字伯騰，潮州人氏。早年父母雙亡，也曾飽學詩書，爭奈功名未遂，遊學至此，並無妻室。(侍女雲)這秀才好沒來頭，誰問你有妻無妻哩！(家童雲)不則是相公，我也無妻。(張生雲)小娘子不棄小生貧寒，肯與小生為妻麼？(正旦雲)我見秀才聰明智慧，丰標俊雅，一心願與你為妻。則是有父母在堂，等我問了時，你到八月十五日中秋節屆，前來我家，招你為婿。(張生雲)既蒙小娘子俯允，只不如今夜便成就了，何等有趣，著小生幾時等到八月十五日也！(家童雲)正是，我也等不得。(侍女雲)你等不得，且是容易哩。(正旦雲)常言道："有情何怕隔年期"，這有甚等不得那？(唱)。